DS «Dølen»

DS «Dølen» var et norsk dampskip bygget ved Akers mek. verksted i Kristiania i 1866. Det var Dampskibsaktieselskapet Bjoren og Dølen som var bestiller. Initiativtaker var Oscar Wergeland fra Christianssand. Skipet gikk i rutefart på Byglandsfjorden i Setesdal og var søsterskip av DS «Bjoren».Dampskipene i Setesdalen, Avtrykk.no, 23.05.2017

Historikk
«Dølen» ble sjøsatt i 1867. Den hadde endestasjon ved Næsset ved Bygland. Fra 1869 gikk den til Ose. 
I 1897 fikk «Dølen» selskap av søsterskipet «Bjoren» på Byglandsfjorden. «Bjoren» hadde i årene 1867–1897 trafikkert Kilefjorden, men etter at Setesdalsbanen ble åpnet i 1896, ble det behov for mer trafikk på Byglandsfjorden. «Dølen» fikk ny salong i 1897 og ble forlenget med 8 fot i 1899.

Med legging av bilveier fra 1920-tallet begynte også trafikkgrunnlaget for dampskip i Byglandsfjorden å forsvinne. I 1931 ble Dampskibsaktieselskapet Bjoren og Dølen oppløst og dampskipstrafikken lagt ned. Olav Fransson Syrtveit kjøpte skipene og startet opp med fart mellom Bygland og Byglandsfjord.Byglands soge (Kristiansand, 1939), side 115 På 1950-tallet var det helt slutt.

DS «Dølen» ble hugget opp, mens DS «Bjoren» gikk i opplag og forfalt. «Bjoren» lå lenge som nedsunket vrak, før det på 1970-tallet ble satt igang en aksjon for å berge det som var igjen og få det restaurert.

 Referanser 

Kategori:Norske dampskip
Kategori:Samferdsel i Bygland
Kategori:Setesdal
Kategori:Sjøfart i Agder
Kategori:Skip bygget ved Akers mekaniske verksted
Kategori:Skip fra 1866
Kategori:1866 i Norge
Kategori:Artikler i sjøfart-prosjektet